钦定古今图书集成/明伦汇编/氏族典/第211卷 > 《廖用贤尚友录》 > 毛忠
## 钦定古今图书集成/明伦汇编/氏族典/第211卷 > 《廖用贤尚友录》 > 毛忠

按《名山藏勋封记》：“伏羌伯毛忠，凉州人。曾祖剌反，洪
武初，从军为千户。祖拜都，征哈密，皆战没。父宝，永乐
中从出塞，功，授百户。忠嗣父为官，初名哈剌，累功行
都司都指挥同知，始赐毛姓。又以功陞都督同知，赐
名忠。天顺初，以征福建贼功，升都督同知，充左府总
兵，镇守甘肃。复以剿敌功，特进左都督。成化三年，以”
从宣城伯颖杀番功多，封伯，禄千石。以讨土胡满四，
力战，中流矢，子海、孙铠皆没。忠见梦曰：“吾当生擒四。”
赠侯。成化五年，孙锐嗣。追给诰券，授奉天翊卫宣力
武臣、特进荣禄大夫、柱国侯，予谥世伯，禄千石。锐于
弘治十三年镇两广，加太子太傅。刘瑾索锐金，不能
应。正德三年落太子太傅，夺禄十五，勒罢。瑾诛，卒赠
太傅，予谥。嘉靖三年，江嗣卒。亡子，弟汉嗣。卒，亡子。三
十三年，弟子柏嗣。三十九年登嗣。